“Диагностично-консултативен център-І-Бургас” ЕООД

 Бургас, бул.“Стефан Стамболов” №73, тел./факс 810-556 

До Председателя на Общински съвет

Гр.Бургас

До Председателя на Комисията по Здравеопазване
До Община Бургас

До Зам. кмета по „Здравеопазване, социални дейности и спорт"
Д О К Л А Д Н А  З А П И С К А




от Д-р Калина Димитрова Ишкиева




Управител на “ДКЦ-І-Бургас” ЕООД
ОТНОСНО: Приемане на решение за подновяване на договор с РЗИ-Бургас за отдаване на помещение под наем за съхраняване на медицинска документация, собственост на РЗИ - Бургас/ Регионалната картотека на медицинските експертизи/.
УВАЖАЕМИ ОБЩИНСКИ СЪВЕТНИЦИ,

На 01.07.2014г. на основание съгласие, прието с решение по т.27 от дневния ред на проведеното на 26.06.2014 г. 37-мо заседание на Общински съвет- Бургас, бе сключен договор между „ДКЦ-І-Бургас”ЕООД и Регионална здравна инспекция – Бургас, за съхраняване на медицинска документация, собственост на РЗИ – Бургас / Регионалната картотека на медицинските експертизи./

Медицинската документация се съхранява в помещения на приземния етаж на сградата на „ДКЦ-І-Бургас” които представляват 16.58 % от общата площ на сградата и възлизат на 396 кв.м.

Срока на действие на сключения договор е три години. 

В писмо на Директора на РЗИ-Бургас д-р Паздеров до д-р Ишкиева –Управител на „ДКЦ-І-Бургас” са посочени аргументите за необходимостта от продължаване на договора за наем. 

С оглед крайния срок на изтичане на настоящия договор – 01.07.2017 г., и необходимостта да не се прекъсва наемното правоотношение между ДКЦ I – Бургас“ и РЗИ – Бургас, пряко свързано със съхранението на важна медицинска документация– досиета на граждани, освидетелствани от Трудово-експертна лекарска комисия (ТЕЛК), отнасяща се за осигуряването на живота и здравето на гражданите и защитата на особено важни държавни и обществени интереси, на основание чл. 60, ал. 1 от Административнопроцесуалния кодекс предлагаме да бъде допуснато предварително изпълнение на решенията.

Предвид изложеното и на основание чл. 21, ал. 1, т. 24 и ал. 2 от Закона за местното самоуправление и местната администрация във връзка с чл. 12, ал. 1, т. 10 от Наредбата за условията и реда за  упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, моля Общински съвет – Бургас да вземе следните
РЕШЕНИЯ:

1. Общински съвет - Бургас дава съгласието си „ДКЦ-І-Бургас”ЕООД да приеме временно на съхранение медицинската документация на Регионалната картотека на медицинските експертизи.


2. Медицинските документи да се съхраняват,  в помещенията находящи се в приземния етаж на сградата на „ДКЦ І- Бургас” ЕООД, които представляват коридор и  2 / два / кабинета, с площ 396 кв.м. – 16.58 % от общата площ на сградата.

3. Между  „ДКЦ І- Бургас” ЕООД  и РЗИ- Бургас, да се сключи договор за временно и възмездно съхранение на документите, в който задължително да залегнат следните условия:
· срок за съхранение на документите – три години, считано от датата на подписване на договора;
· цена за съхранение на документите- 300.00 /триста/ лева месечно  с  ДДС  платими авансово- до пето число на текущия месец;                                                                                                                                                                                                                                                                                                                                                                          
· прекратяване на договора- с изтичане на срока, по взаимно писмено споразумение и едностранно- при забава в плащането над 30 дни.
4.  На основание чл. 60, ал. 1 от Административнопроцесуалния кодекс допуска предварително изпълнение на настоящите решения.













Управител: 

/Д-р К.Ишкиева/

